Kilchberg ZH
Chilchbèèrg (amtlich Kilchberg) isch e politischi Gmäind im Bezirk Horge im Kanton Züri, Schwiiz.

Geografi 
Chilchbèèrg liit uf de lingge Siite vom Zürisee. Zue de Gmäind ghöört au na d Ortschaft Bändlike (Bendlikon). S Piet vo de Gmäind umfasst 24,2 % landwirtschaftlichi Flèchi, 1,2 % Wald, 62,7 % Sidligsflechi und 11,5 % Vercheersflechi.

Gschicht 
Chilchbèèrg isch zum eschte Mal gnamset worde im Jaar 1248 als Hilchberch (verschribe, 1250 Kilchperch), Bändlike 1250 als Benklinkon.

Bevölkerigsentwicklig 
Quälle: Bundesamt für Statistik 2005

De Uusländeraatäil liit bi 26,2 % (Stand 2011).

Religion 
34,7 % vo de Iiwooner sind evangelisch-reformiert, 24,8 % sind römisch-katholisch (Stand 2011).

Politik 
Bi de Kantonsraatswaale 2011 hät s das Ergebnis ggee: BDP 3,7 %, CVP 5,2 %, EDU 0,7 %, EVP 1,7 %, FDP 29,5 %. GLP 12,8 %, GP 9,8 %, SP 10,2 %, SVP 25,4 %, Suschtigi 1,0 %.

Gmäindspresidänt isch de Jean-Marc Groh (Stand 2012).

Wirtschaft 
D Arbetslosigkäit isch im Jaar 2010 bi 2,4 % gläge.

Z Chilchbèèrg liit de Hauptsitz vom bekannte Schokihärsteller Lindt & Sprüngli.

Tieläkt 
De züritüütsch Tieläkt vo Chilchbèèrg ghört zue de Seemundarte.

Sport 
Z Chilchbèèrg findet alli sächs Jahr de Chilchbèèrger Schwinget statt.

Partnerstedt 
  Kilchberg (Bade-Württeberg) siit 1981

Lüüt 
Uf em Fridhof vo Chilchbèèrg hät s d Greber vo:
 Conrad Ferdinand Meyer, (1825–1898), Dichter
 Friedrich Wilhelm Foerster (1869–1966), Philosoph, Pädagog und Pazifischt
 Ludwig Klages (1872–1956), Philosoph, Psycholog und Grapholog
 Thomas Mann (1875–1955) und siinere Familie
 Ferdinand Lion (1883–1968), Journalischt und Schriftsteller
 Gert Westphal (1920–2002), Regisseur, Schauspiler und Rezitator

Bilder

Literatur 
 Gottlieb Binder: Geschichte der Gemeinde Kilchberg. 3. Auflage, Gemeinde Kilchberg, Kilchberg ZH 1968
 Hermann Fietz: Die Kunstdenkmäler des Kantons Zürich, Band II: Die Bezirke Bülach, Dielsdorf, Hinwil, Horgen und Meilen. (= Kunstdenkmäler der Schweiz. Band 15). Hrsg. von der Gesellschaft für Schweizerische Kunstgeschichte GSK. Bern 1943

Weblink 

 www.kilchberg.ch
 
 Fayence- und Porzellanfabrik Kilchberg-Schooren in de Forschigsdatebank vo de Universiteet Züri

Fuessnote 

Ort (Kanton Züri)